
O mecenatskim prinosima 
biskupa Strossmayera 
razvoju prosvjete, kulture i znanosti 
u hrvatskome narodu 

Agneza Szabo 


Kako je već utvrdila dosadašnja historiografija, dakovačko- 
srijemski biskup Josip Juraj Strossmayer, teolog, političar, kultur¬ 
ni djelatnik i pisac, ali i mecena na brojnim područjima kulture, 
prosvjete i znanosti, pripada u red najvažnijih i najutjecajnijih 
hrvatskih ličnosti druge polovice 19. stoljeća. Strossmayer je ve¬ 
liko i zaslužno ime u povijesti hrvatskoga naroda, ali i medu dru¬ 
gim narodima diljem Europe, osobito medu slavenskim narodi¬ 
ma, kojima je također služio mecenatskim donacijama. No zbog 
širine i značenja njegova mecenatskog opusa, u ovome ču se pri¬ 
logu zadržati na odabranim činjenicama njegovih mecenatskih 
prinosa i služenja hrvatskome narodu. 

Nakon što je Strossmayer svečano posvećen za biskupa u 
Đakovu (1850), ushjedilo je i doba nametnog apsolutizma (tzv. 
Bachova, 1851-1859), kojim je zabranjen svaki politički rad. 
Tada je Strossmayer uz službu navjestitelja Evanđelja, što znači 
kršćanske ljubavi i sloge, odlučio i mecenatski djelovati, kako je 
navijestio poznatom i sjajnom izrekom: „Sve za vjeru i domovi¬ 
nu!" A uskoro i drugom, jednako vrijednom: „Prosvjetom k slo¬ 
bodi!" S njima je i unatoč doista tešku i kompliciranu državno¬ 
pravnom položaju Hrvatske u Habsburškoj Monarhiji, potom u 
Austro-Ugarskoj, ustrajao na jedinome vrijednosnom cilju: pro- 

nalaziti putove prema rješavanju tada bitna hrvatskoga politič¬ 
kog pitanja: ujedinjenje hrvatskih zemalja s glavnim gradom Za¬ 
grebom, ali dugo vremena i kroatocentrični jugoslavizam. Težio 
je istovremeno i prema solidnom postavljanju temelja moderne 
kulture i znanosti u narodu, ali i prema modernom kršćanskom 
ekumenizmu, s vizijom jedinstva dviju sestrinskih crkava. I to na 
tako zavidnoj visini, da ga danas crkveni povjesničari smatraju 
pretečom Drugoga vatikanskog sabora (1962-1965). 

U žarištu takvih upravo vizionarskih programa, ali i na¬ 
metnutih političkih izazova, ponajprije iz središta Monarhije 
- Beča, koja su ponajprije težila prema svojevrsnom federaliz¬ 
mu, ali uskoro i prema dualističkom uređenju Monarhije, što je 
i realizirano več potkraj 1867, Strossmayer je pokušao ustrajno 
raditi ponajprije na planu političkoga života. Želio je izgraditi 
modernu i cjelovitu Hrvatsku u smislu teritorijalne cjelovitosti 
i unutarnje suverenosti, kao i hrvatsku sveslavensku uzajamnost, 
u čemu i nije uspijevao. Ali je zato mnogo više uspijevao na pla¬ 
nu izgradnje moderne kulture, prosvjete i znanosti, pa i gospo¬ 
darstva. Radeći na ostvarenju svojih ciljeva prevladavao je isto¬ 
dobno niz problema - financijskih, ali i političkih - i ostavio 
nam u baštinu sjajne rezultate svoga života i djelovanja, i to od 
sama početka biskupske službe, usprkos neželjenim političkim 
promjenama koje su bile nametnute svima. Uz uvođenje Dvoj¬ 
ne Monarhije, u njihovu je žarištu sklapanje Hrvatsko-ugarske 
nagodbe (1868), s kojom nitko nije bio zadovoljan, kao ni nje¬ 
zinom neuspjelom revizijom (1873). Te političke promjene, u 
kojima je i sam zapravo bezuspješno sudjelovao, tako su porazno 
djelovale na Strossmayera da više nikada nije dolazio u Hrvatski 
sabor, premda se politikom i dalje bavio. Mecenatski je pomagao 
i tiskanje liberalno-domoljubnoga glasila Pozor, koje je uz neke 
korekcije i dalje ostajalo na njegovim političkim stajalištima. U 

takvim okolnostima Strossmayer je postupno izgradio svoje je¬ 
dinstveno, recimo i strogo katoličko, geslo, ali i bitne smjernice 
svoga života i rada, koje je dao upisati na pročelje katedrale koju 
je gradio u čast sv. Petra Apostola u Đakovu (1866-1882): „Sla¬ 
vi Božjoj, jedinstvu Crkava, slogi i ljubavi naroda svoga“. 

Nenadmašivi mecena na planu prosvjete, kulture i znanosti 

Kako je i spomenuto, več u doba apsolutizma, što znači 
na samom početku biskupske službe, Strossmaper odlučuje radi¬ 
ti na duhovnoj obnovi svoje biskupije, ali i mecenatski djelova¬ 
ti. Več tada je visokim novčanim sredstvima pomagao osnivanje 
crkvenih i kulturnih ustanova, kao što su sjemenište u Đakovu, 
prihvat i stipendiranje franjevačkih studenata iz Bosne, financij¬ 
ske zaklade za osnivanje samostana Milosrdnih sestara Sv. Križa 
u Đakovu, osnivanje Kongregacije Svetih anđela čuvara sestara 
dominikanki i gradnju njihova samostana u Korčuli, financijsko 
sudjelovanje u preuređenju Zavoda sv. Jeronima u Rimu (1859), 
gradnja školskih ustanova: gimnazije u Osijeku, preparandije u 
Đakovu i drugih škola širom zemlje. Istovremeno je za „liječe¬ 
nje narodnih poroka", što znači i širenje kulture i prosvjete u na¬ 
rodu, pozvao isusovačke misionare u svoju biskupiju (1856), a 
oni su više godina davali pučke misije, osnivali bratovštine u čast 
Srca Isusova i Srca Marijina, u koje se učlanjuju brojni vjernici. 
Prihvatio je da su isusovci davali duhovne vježbe za svečenstvo, 
koje je i sam obavljao. 

Na političko polje, istovremeno i na poljima prosvjete, 
kulture i znanosti, Strossmayer je prvi put javno i otvoreno na¬ 
stupio nakon sloma apsolutizma, i to ponajprije na sjednici Prve 
banske konferencije u Zagrebu, a potom i u radu Hrvatskoga sa¬ 
bora. Bansku konferenciju sazvao je ban Josip Sokčevič za 26. 

studenoga 1860. i ona je zasjedala do 17. siječnja 1861. Ovdje 
se ne možemo upuštati u važan rad Banske konferencije, koja je 
postavila temelje novijoj hrvatskoj politici, osobito u pogledu 
rješavanja gorućega problema teritorijalne cjelovitosti zemlje i 
unutarnje suverenosti sve do uvođenja Dvojne Monarhije - Au- 
stro-Ugarske (1867), potom sklapanja već spomenute Hrvat- 
sko-ugarske nagodbe (1868) kao i njezine revizije (1873). Ali 
zato ističem da je već na prvoj sjednici spomenute Banske kon¬ 
ferencije, 10. prosinca 1860, biskup Strossmayer „klečeći posta¬ 
vio na koljena bana Josipa Sokćevića zakladni list u iznosu od 
50.000 forinti kao temeljnu glavnicu za utemeljenje Jugoslaven¬ 
ske akademije znanosti u Zagrebu", što je Konferencija s odu¬ 
ševljenjem prihvatila. Priložio je i popratno pismo u kojem go¬ 
vori o važnosti akademije kao „sredotoćja" izobrazbe naroda na 
„slovjenskom jugu", važnosti narodnoga jezika, tiskanju knjiga 
na narodnom jeziku, osnivanju modernih znanstvenih ustano¬ 
va i društava, kao i važnosti njihove međusobne suradnje. Tako¬ 
đer je molio bana da u istu svrhu sastavi poseban odbor, koliko 
se može „iz svih južnoslavenskih stranah" i da imajući na umu je¬ 
dinstvo narodne knjige i sveopću znanost, i potrebe naroda, sa¬ 
stavi zakone za utemeljenje akademije.' 

Strossmayerova darovnica snažno je odjeknula u javnosti. 
Gotovo sve županije slale su biskupu zahvalnice, a gradovi Ko¬ 
privnica i Karlovac izabrali su ga „zaćasnim članom". U Zagre¬ 
bu se priređuju posebni koncerti Strossmayeru u čast, a novine 
Tozior objavile su već 14. prosinca (1860) zanosan članak iz pera 


^ Mirjana Gross - Agneza Szabo, Prema hrvatskome građanskom 
društvu, Zagreb, 1992: Prvi hrvatski državnopravni zahtjevi i obnova 
županijskog sustava, str. 122-128; A^ntzzSzabo, Ban Sokčević i njegovo 
doba, Vinkovci, 2011, Prva Banska konferencija - politički program, str. 
69-81. 



Bogoslava Šuleka pod naslovom Slava Strossmajeru, u kojem se 
biskupa slavi kao najvećega dobrotvora hrvatskoga naroda. 

Strossmayerovoj želji u smislu sastavljanja spomenutoga 
odbora, kao i donošenja zakona za osnivanje akademije, potom i 
sveučilišta u Zagrebu, udovoljeno je na Hrvatskome saboru, koji 
se sastao 15. travnja 1861. Da se radilo o žurnim potrebama kao 
i ostvarenjima, svjedoči i činjenica da je Strossmaper u program¬ 
skom govoru što ga je održao u Saboru već 29. travnja (1861) 
kazao također: „U akademiji znanosti sve struke znanja čovje- 
čanskoga u višem znamenovanju zastupane biti moraju: mudro¬ 
slovlje, filologija, povjesnica, pravoslovlje, prirodoslovlje, bo¬ 
goslovlje, slovoslovlje, itd. (...), i u akademiji znanosti stjecište i 
utočište svoje naći imaju (...). 

S akademijom znanosti usko je spojeno i jugoslavensko 
sveučilište u Zagrebu, koje bez dvojbe, svakom domorodcu vru¬ 
će na srcu leži i ležati mora (...). Ona ima biti umovina, koja se 
poput orla na krilima uzvišenoga duha svoga nebu pod oblake 
diže, najplemenitiji čini radnje duševne (...). To nam akademija 
samo onda biti može ako se bude putem sveučilišta vrelo otvori¬ 
lo, iz kojega če omladina naša žeđu svoju duševnu trnuti i onim 
se blagom obogatiti moči, koje više čovjeka resi i odlikuje nego 
ikakvo sjajno ime, više nego sve blago materijalno ovoga svijeta 
(...). Tko god nam strani amo dođe, znajući daje u Zagrebu sje¬ 
dište akademije znanosti, dvojiti neće daje tu ujedno i sjedište 
sveučilišta, i ova dva zavoda jedan s drugim usko su spojena (...). 

Još jedno, gospodo zastupnici! I s onu stranu Save i Une 
počinju neki barem potrebu osjećati višega obrazovanja. Poči¬ 
nju u tim stranama osvjedočenje gojiti da se treba ponajprije uz¬ 
dati u sebe i u vlastite moralne sile svoje da se od strašnog sužanj- 
stva oslobode. Kršćanstvo preko Save i Une krv je od krvi naše. 

udo je tijela našega. Negda i oni bijahu dio cjeloviti državnoga 
posjeda našegal' Na kraju je predložio „da se istom odboru koji 
će izraditi osnovu akademije znanosti, nalog ujedno podijeli da 
izradi osnovu za sveučilište i da naznači način kojim bi se najbo¬ 
lje i najuspješnije sveučilište kod nas oživotvoriti moglo“.^ 

Na glasoviti Strossmaperov govor koji svjedoči o širini 
njegovih pogleda, koji su pod pojmom „jugoslavenskim" sma¬ 
trali da če se Slaveni, ako budu sjedinjeni knjigom i kulturom, 
lakše moči othrvati teritorijalnim težnjama i pokušajima su¬ 
sjedske kulturne asimilacije, ponajprije austrijskih Nijemaca 
i Mađara, Sabor je odgovorio time što je jednodušno priznao 
„znamenitost“Akademije. I stoga je zaključio da se ona odmah 
stavi pod zaštitu Sabora, a imena njezinih utemeljitelja „za vječ¬ 
nu uspomenu u znak narodne zahvalnosti zabilježe osobitim 
člankom". Naime, neki su zastupnici odmah darovali visoke svo¬ 
te: zagrebački nadbiskup Juraj Haulik darovao je 10.000 forin¬ 
ti; također grof Julije Jankovič i barun Gustav Prandau. Svote od 
5000 forinti darovali su grof Filip Batthyani, barun Metel Ože- 
govič, Ambroz Vranjican i Nikola Vranjican. Grof Lippe Schau- 
mburg, virovitički, darovao je 3000 forinti, a ban Josip Sokčevič 
1000 forinti. Po tisuću forinti darovalo je više drugih zastupni¬ 
ka, ostali manje, a većina znatno manje iznose. Ukupno su do 
kraja 1867. upisana 442 financijska utemeljitelja i manja daro¬ 
vatelja. Pritom jedna je trećina darovatelja dolazila iz područja 
Hrvatsko-slavonske vojničke granice. Prema socijalnom sastavu 
više od 40% darovatelja bili su svećenici, 20% ostali, uglavnom 

^ Franjo Rački (i Josip Juraj Strossmayer), u: Politički spisi, Zagreb, 
1971, str. 89-96; Trpimir Macan, Povijest hrvatskoga naroda, Zagreb, 
1992. Govor Josipa Jurja Scrossmayera o potrebi akademije i sveučilišta u 
Hrvatskom saboru, 29. IV. 1861, str. 240-343. (Autor pogrešno navodi 
datum 12. travnja!) 

pripadnici intelektualnih zvanja, a trgovaca i obrtnika bilo je ne¬ 
što više od 5%. Sabor je odmah konstituirao i dva zasebna odbo¬ 
ra: prvi sa zadaćom izraditi Osnovu pravila Akademije i drugi 
gospodarski, koji će se brinuti o sakupljenim novćanim prinosi¬ 
ma i poslovima oko osnivanja Akademije, sve dok se ona ne kon¬ 
stituira. Za predsjednika odbora izabran je Ambroz Vranjican.^ 

Nepuna dva mjeseca poslije, 21. lipnja 1861. Strossmayer 
je u Hrvatskome saboru položio za osnivanje „jugoslavenskog 
sveućilišta" svoju velikožupansku plaću „dokle god tu čast obna¬ 
šao bude“. Neposredni rezultati tih jednodušnih težnji u Saboru 
bih su i posebni zakonski članak 0 osnivanju jugoslavenskoga sve¬ 
učilišta u Zagrebu, kao i još zasebni članak „o trošku oko njega". 
Također je osnovan zaseban „ekonomićki odbor" sa zadaćom da 
i on sakuplja „novce u tu svrhu", to jest za „sveućibšte jugoslaven¬ 
sko", te da njima upravlja, i da „imena p. n. darovnikah za vieć- 
nu uspomenu uvrste u zapisnik". I za predsjednika tog odbora 
izabran je Ambroz Vranjican. Osim Strossmapera, mecenatske 
priloge za osnivanje Sveućibšta darovali su također zagrebački 
nadbiskup Juraj Haulik, 10.000 forinti, i Nikola Vranjican, 5000 
forinti. Ostali prilozi iznosili su većinom od 50 do 100 forinti, i 
tako svjedočili zainteresiranost i širih slojeva građana za te pro- 


^ Spisi saborski kraljevinah Dalmacije Hrvatske i Slavonije od god. 
1861, sv. I-IV, Zagreb, 1862. (Ur. i izd. Dragoslav Kušlan i Mirko 
Suhaj). O prinescih za jugoslavensku akademiju znanostih i umjecnostib 
priloženih uz sabor, sv. I, str. 134-138. (Dalje: Spisi saborski). Više o 
njihovu regionalnom podrijetlu i socijalnom sastavu, vidjeti: Agneza 
Szabo, Biskup Josip Juraj Strossmayer i ostali utemeljitelji Jugoslavenske 
akademije znanosti i umjetnosti u Zagrebu 1860-1873, u: Lik i djelo 
Josipa Jurja Strossmayera, Zbornik radova sa znanstvenog skupa, Osijek, 
2008, str. 353-364; 360-361. (ur. StanislavMarjanović). 

jekte. Od 1865. pa do otvaranja Sveučilišta Franje Josipa I. u Za¬ 
grebu (1874) zabilježen je 541 financijski utemeljitelj.^ 

Međutim, postojala je u Saboru i jaka opozicijska stru¬ 
ja protiv postojećih „jugoslavenskih težnjah" i s njom se Stross- 
mayer sukobljavao i u medijima, ali i u samoj sabornici. Za ilu¬ 
straciju političkih okolnosti donosim odabrane odlomke iz 
upravo proročkoga govora zagrebačkoga nadbiskupa Jurj a Ha- 
ulika, što gaje održao u Saboru 30. srpnja 1861. Kazao je medu 
inim: „U Saboru (...), imade ih, koji si vrlo mnogo obećavaju od 
sdruženja jugoslavenskih narodah. Ne tajim ni ja, da če buduć¬ 
nost ovim krajevom moči dati drugo lice, osobito kad se oslablje¬ 
no već tursko carstvo primakne svome raszapu. No to sve krije 
još neizvjestna budućnost u svome skutu; niti je moćan um čo¬ 
vječji, da samo po prilici i vjerojatno predvidi, kada, kako i pod 
kakovimi uvjeti imalo bi se zbiti ? To po mojem osvjedočenju je 
stalno, da se tako važni pokret stvarih ni bez prolivanja čovječ¬ 
je krvi i drugih mnogobrojnih nevoljah, a ni bez upliva evropej- 
skih velevlastih, poimence francezke, ruske i englezke neće moči 
dogoditir Zatim je Haulik upitao Sabor: „U ostalom tko bi mo¬ 
gao uztvrditi, da če domovini našoj ovakovom velikom promje¬ 
nom zapasti veća sloboda, ili da če biti sretnijom, nego što bijaše 
kroz toliko vjekovah svoga sjedinjenja s Austrijanskom carevi¬ 
nom? Ja barma po duši nebi hotjeo za to jamčitil'^ Taj su govor 
podržavali ban Sokčevič i kancelar Mažuranič, Ivan Kukuljevič, 

Spisi saborski 1861, sv. I. str. 27; čl. LXXX1V; Isto, I, čl. XXXIII. O 
veledušnih darovih (...) biskupa đakovačkog Josipa Jurja Strossmayera za 
jugoslavensko sveučilište (...), str. 87-101. 

’’ Agneza Szabo, Govori zagrebačkog nadbiskupa Jurja Haulika 
{TkalBć, Godišnjak Društva za povijesnicu Zagrebačke nadbiskupije, 
Zagreb, 1/1997, str. 487-561, 525-526). 

Metel Ožegović i drugi, ali oni su bili u manjini. Štoviše, samo 
nekoliko dana poslije, 5. kolovoza 1861, saborska liberalna veći¬ 
na odbacila je i svaku dalju obnovu moguće rasprave u pogledu 
ulaska Hrvatske, odnosno izbora hrvatskih zastupnika u Držav¬ 
no ili Carevinsko vijeće - centralni parlament u Beću. U govo¬ 
rima nekih zastupnika prepoznaje se bojazan od mogućeg „no¬ 
vog apsolutizma i germanizacije". Osim toga, saborski su odbori 
požurili izraditi zakone ne samo za jugoslavensku akademiju i 
sveućilište nego i za jezik jugoslavenski, i za kulturne instituci¬ 
je: za jugoslavensko kazalište, za jugoslavensku maticu, jugosla¬ 
venski muzej, jugoslavenske gimnazije i tako redom, i za njih je 
Sabor već u rujnu iste godine (1861) službenim putem zatražio 
potrebne kraljeve sankcije, što znači odobrenje zakona u smislu 
njihove opstojnosti kao nacionalnih ustanova.^ 

Znamo da su bečki politički faktori zazirali od svakoga 
spominj anj a j ugoslavenskog imena u pravilima kulturnih i znan¬ 
stvenih institucija na slavenskom jugu, tako i u Hrvatskoj. I ne 
samo to. Nezadovoljan odbijanjem Hrvatskoga sabora da poša¬ 
lje svoje zastupnike u Beč - u centralni parlament, kralj je ljutit 
raspustio sabor 8. studenoga 1861, na neodređeno vrijeme. Pri¬ 
tom nije sankcionirao ni jedan od predloženih saborskih zako¬ 
na, pa ni one o kulturnim ustanovama, osim zakonskog članka 
42/1861, koji je regulirao hrvatske uvjete pregovora s Ugarskom 
u pogledu uspostave političkih odnosa, koje je prije (1848) pre¬ 
kinuo ban Josip Jelačič. 

® Dnevnik Sabora (1861.), str. 540; 670; 698; 798. Spisi saborski 
(1961.) Sv. I, zak. čl. XLV1I1, LXX11I. LXVI11, LXXX1V. LXXXV; 

Szabo, Središnje institucije Hrvatske u Zagrebu 1860-1873,1, 
Zagreb, 1987, str. 25-27; 39. 

Ovime su hrvatska politika, kao i sam biskup Strossmaper, 
ušli u dalje teške i krajnje neizvjesne političke igre. Zbog niza no¬ 
vih okolnosti u Monarhiji, pa i ratnih, zajedno s porazima, one 
su na kraju i dovele do odugovlačenja, ali i stvaranja Dvojne Mo¬ 
narhije, a time i sklapanje Hrvatsko-ugarske nagodbe, kako je i 
spomenuto. 

U takvim okolnostima valja promatrati i Strossmayerove 
političke „akcije", najprije u pregovorima sa Srbijom, kao i nje¬ 
gova razočaranja u vezi s njima, ne jedanput, kao i nešto kasniju 
i vrlo neugodnu „bjelovarsku aferu" (1888), kad je kralj Franjo 
Josip I. za susreta u Bjelovaru ukorio Strossmayera što je po¬ 
slao brzojavnu čestitku u Kijev u povodu proslave 900. obljet¬ 
nice pokrštavanja Rusa. Ističem i kasnije promjenu političkog 
smjera u pogledu Strossmayerova načelnoga pristanka uz hrvat¬ 
ski opozicijski program dogovoren 1894, čija je bit: teritorijal¬ 
na cjelovitost FFrvatske uključujuči Bosnu i Hercegovinu, s ko¬ 
jom će se Hrvatska urediti kao jedna prama država, ustavno i 
slobodno, unutar Austro-Ugarske.^ Ističem da je Strossmayer u 
međuvremenu, ali i poslije, mecenatski pomagao djelovanje pr¬ 
voga vrhbosanskoga nadbiskupa Josipa Stadlera, osobito u grad¬ 
nji katedrale u čast Srca Isusova u Sarajevu te bogoslovnoga sje¬ 
meništa i crkve u čast slavenskih apostola sv. Cirila i Metoda, ali 
i gradnju nadbiskupske ubožnice, i drugo.® O intenzitetu Stro- 
ssmayerovih donacija kao i uspostavljenu prijateljstvu između 
dvojice biskupa, zacijelo svjedoči i činjenica što je nakon Stro- 
ssmayerove smrti (8. travnja 1905), upravo Stadleru povjereno 

^ Trpimir Macan, n, dj., Opozicijski program, 1894, str. 373-374. 

® Agneza Szabo, Biskup Strossmayer i njegova suradnja s nadbiskupom 
Josipom Stadlerom, Hrvatska književna revija Marulić 4, Zagreb 
(49)2015, br. 4 (265), str. 6-15. 

održati govor nad odrom biskupa Strossmayera u đakovačkoj 
katedrali (14. travnja 1905), u kojoj je i pokopan. Uz pomni pri¬ 
kaz Strossmaperova života i rada, i brojnih zasluga, Stadler je kao 
osobita njegova djela istaknuo gradnju katedrale u čast sv. Petra 
Apostola u Đakovu, osnivanje Sveučilišta i Akademije s Galeri¬ 
jom slika u Zagrebu, kojima je obdario svoj narod. Svoj govor 
Stadler je zaključio riječima: „Proči če oni, koji se na njega dižu; 
umuknut če ona usta, koja se klevetami nabacuju na našega veli¬ 
kana; ali se djela njegova ne mogu uništiti, niti potezom pera iz¬ 
brisati. Klevetnika če nestati, a djela Strossmayerova ostati, koja 
je on učinio za vjeru i doml*^ 

U međuvremenu Strossmayer je i prije, ali i poslije saziva 
novoga Sabora (1865), nastavio mecenatski pomagati hrvatske 
središnje institucije, ozakonjene u Saboru te godine ili poslije, 
ali sada bez jugoslavenskog predznaka. Bile su to: Matica hrvat¬ 
ska, časopis Književnik, poslije i Vijenac, Društvo Sv. Jeronima, 
Hrvatsko-slavonsko gospodarsko društvo. Hrvatski glazbeni za¬ 
vod, Hrvatsko-slavonsko-dalmatinski zemaljski arhiv. Narodno 
kazalište. Narodni muzej, poslije i Družba sv. Cirila i Metoda 
za Istru, tamošnje novine Naša sloga, hrvatska čitaonica u Ka- 
stvu i drugo. Iznimka je bilo Društvo za povjesnicu jugoslaven¬ 
sku, i njegov znanstveni časopis Arkiv, koje je 1849. uz sugla¬ 
snost bana Jelačiča utemeljio Ivan Kukuljevič, ali za koje Sabor 
1861. nije tražio kraljevu zakonsku sankciju. Ono je poslije vla¬ 
stitom odlukom promijenilo ime u Hrvatsko arheološko druš¬ 
tvo (1874). 

^ Govor nadbiskupa Stadlera nad odrom Scrossmayerovim održan u 
đakovačkoj katedrali na dan pogreba Strossmayerova 14. travnja 1905, 
Vrhbosna, katoličkoj prosvjeti (XIX) 1905, br. 8, Sarajevo, 20. travnja 
1905, str. 132-134. 

Katedrala sv. Petra Apostola u Đakovu - Strossmayerju je izgradio i u njoj počiva 





u međuvremenu su zalaganjem bana Sokčevića, ali i upor¬ 
nošću biskupa Strossmayera, pravila Akademije jugoslavenske 
konačno odobrena 4. ožujka 1866. i taj se datum uzima kao dan 
osnutka Akademije. Hrvatska dvorska kancelarija u Beču potvr¬ 
dila je Strossmayera pokroviteljem Akademije sljedeće godine, 
10. travnja 1867. Istoga dana i Franju Račkoga predsjednikom. 

Kao pokrovitelj Akademije Strossmayer je omogućio kup¬ 
nju Kukuljevićeve knjižnice i drugih ostavština te uz brojna nje¬ 
zina izdanja financirao i rad na Akademijinu Rječniku. 

Akademija u palači Narodnog doma (Opatička ul. 18) 
nije mogla ostati. Zato je Strossmayer inicirao gradnju Akade¬ 
mijine palače na Zrinjevcu, kamo će se smjestiti i njegova Gale¬ 
rija slika. 

Na Strossmayerov apel zastupstvo grada Zagreba darovalo 
je besplatno gradilište na tadašnjem južnom šetalištu, a Zemalj¬ 
ska vlada bana Ivana Mažuraniča darovala je sto tisuća forinti. 
Kada su se prikupljena sredstva za gradnju iscrpila, Strossmayer 
je ponovno priskočio u pomoć s novih 20.000 forinti. 

Gradnja Akademijine palače u stilu firentinske renesan¬ 
se trajala je tri godine (1877-1880). No Strossmayer je želio da 
njegova Akademija ne bude samo akademija znanosti, nego i 
akademija umjetnosti. Zato je 1884. primila pod svoj krov i naj¬ 
veći dar svoga pokrovitelja: 256 umjemina, od toga 235 slika, 
koje najvećim dijelom pripadaju različitim talijanskim slikar¬ 
skim školama. Strossmayer je te umjemine nabavljao velikim 
osobnim odricanjem punih dvadeset godina. Preuzeo je i trošak 
otpreme umjetnina iz Đakova u Zagreb, a sudjelovao je i u troš¬ 
kovima Akademije za uređenje Galerije. 

Biskupov dolazak u Zagreb u prigodi otvaranja Galerije 
slika pretvorio se u veliko narodno slavlje, spontani odgovor na 

Khuenove pokušaje mađarizacije Hrvatske. Tisuće Zagrepčana 
dočekalo je Strossmapera na ulicama grada. Narodno oduševlje¬ 
nje dosegnulo je vrhunac 9. studenoga 1884. u prigodi svečanog 
otvaranja Galerije, kad je Strossmaper u Akademiji održao po¬ 
sljednji govor, iz kojega navodim: „Evo zašto ja osobitim nači¬ 
nom promičem učene i prosvjetne zavode: Ja bih rad da naš na¬ 
rod živi, da živi u slozi i ljubavi sa svakim, koji bratski s njime 
misb, ali želim da pod nikim ne živi, koji bi mu rada svrhu, za 
koju je stvoren, tuđom svrhom zamienio.“ 

Na kraju, sve ustanove koje je biskup Strossmayer mece- 
natskim prilozima gradio stoje i danas i svrstavaju nas u zajed¬ 
nički hod s europskim zemljama. U tome Strossmayerovu radu, 
kao i trajnim vrijednostima koje nam je ostavio u baštinu, stoje i 
njegove neprolazne zasluge. 


19 


Josip Juraj Strossmayerihrvatsko- 
mađarski odnosi u osvit dualizma 

Zeljko Holjevac 


Josip Juraj Strossmayer, bosanski i srijemski biskup, katolič¬ 
ki teolog, hrvatski političar, kulturni djelatnik, utemeljitelj sre¬ 
dišnjih nacionalnih ustanova u drugoj polovici 19. stolječa i 
mecena hrvatske znanosti i kulture, imao je zapaženu ulogu u 
hrvatsko-madarskim odnosima, napose prijelomnih 1860-ih 
i ranih 1870-ih godina.' Tada se Trojedna kraljevina Dalmaci¬ 
ja, Hrvatska i Slavonija nalazila na povijesnom raskrižju između 
Beča i Pešte, odnosno tada je sklopljena i revidirana Hrvatsko- 
ugarska nagodba - temeljni državni zakon za Hrvatsku i Slavo¬ 
niju u sklopu zemalja ugarske krune do sloma Austro-Ugarske 
1918. godine. 

Nakon što je za revolucije 1848. ukinuto kmetstvo, a ap¬ 
solutističkim reformama 1850-ih položeni temelji građanskoga 
društva i moderne hrvatske nacije, austrijski car Franjo Josip I. 
pozvao je u prolječe 1860. odabrane uglednike iz svih habsbur¬ 
ških zemalja u tzv. Pojačano carevinsko viječe u Beču. Slavoni- 

^ Pisac ovih redaka obranio je na Filozofskom fakultetu Sveučilišta u 
Zagrebu 2006. disertaciju Hrvatsko-mađarski odnosi 1860-1873. Ovaj 
prilog napisan je na podlozi te disertacije. Za povijesni kontekst korisna 
je, medu ostalim naslovima, knjiga Mirjane GROSS i Agneze SZABO, 
Prema hrvatskome građanskom društvu. Društveni razvoj u civilnoj 
Hrvatskoj i Slavoniji šezdesetih i sedamdesetih godina 19. stoljeća, Zagreb, 
1992. 

ju je u tome tijelu zastupao biskup Strossmayer iz Đakova, koji 
je tada prvi put nastupio kao političar, zauzevši se za federali¬ 
zam, sjedinjenje Dalmacije s Hrvatskom i Slavonijom i ravno¬ 
pravnost svih naroda pod habsburškom krunom. „Budućnost je 
u božjoj ruci i premilostivog Cara odluci" - pisao je Strossmayer 
zagrebačkom kanoniku i svome bliskom suradniku Franji Rač- 
kom nakon povratka iz Beča 6. listopada 1860. godine.^ Vla¬ 
dar je odlučio tako da je 20. listopada 1860. donio Listopad¬ 
sku diplomu, povelju kojom je najavio prijelaz s apsolutizma na 
ustavno stanje, priznao povijesne pokrajine kao političke indi¬ 
vidualnosti i proglasio Carevinsko viječe u Beču stalnim držav¬ 
nim vijećem za čitavo Austrijsko Carstvo. 

U međuvremenu je za novoga bana u Hrvatskoj i Slavo¬ 
niji postavljen podmaršal Josip Sokčevič iz Vinkovaca. On je 
26. studenoga 1860. sazvao Bansku konferenciju koj a se sastala 
u Zagrebu i na kojoj se okupilo 55 najpoznatijih ljudi iz Hrvat¬ 
ske i Slavonije, uključujući i biskupa Strossmayera. Konferen¬ 
cija je zatražila priključenje Dalmacije, istočnih dijelova Istre i 
kvarnerskih otoka Hrvatskoj, otvaranje zasebne dvorske kan¬ 
celarije za Trojednu kraljevinu u Beču, obnovu županija s ime¬ 
novanim velikim županima na čelu i saziv Sabora na temelju 
izbornoga reda iz 1848. godine. Franjo Josip je odobrio sve za¬ 
htjeve, osim onih koji su se odnosili na moguće sjedinjenje hr¬ 
vatskih zemalja. Nakon toga je Ivan Mažuranič iz Novoga u 
Vinodolu imenovan predsjednikom Hrvatskog dvorskog di- 
kasterija (od 1862. hrvatskim dvorskim kancelarom) na beč¬ 
kom dvoru. Početkom 1861. osnovano je Namjesničko viječe 
u Zagrebu i obnovljen županijski ustroj u Hrvatskoj i Slavoni- 

^ SISIC, Ferdo {ar). KorespondencijaRački-Strossmayer{ila\]e.: KORS), 
knj. I, Zagreb, 1928, 1. 

ji, ali je Međimurje, koje je ban Josip Jelačić 1848. vratio Hr¬ 
vatskoj, opet pripojeno Ugarskoj, dok je civilni dio Srijema, 
nakon ukidanja Vojvodine Srpske i Tamiškog Banata, vraćen 
pod bansku vlast. Nanovo sazvana skupština Virovitičke župa¬ 
nije, kojoj je tada na čelu bio đakovački biskup, zamolila je 12. 
veljače 1861. bana Sokčeviča da Međimurje „do saborske od¬ 
luke pridrži uz Hrvatsku"^, a Strossmayer je i osobno pošao u 
Beč, uzalud pokušavajući nagovoriti Franju Josipa da poništi 
odluku o utjelovljenju Međimurja u mađarsku županiju Zala. 
Hrvatsko-mađarski odnosi, jednako kao i austrijsko-mađarski, 
dospjeli su na povijesnu prekretnicu, a Strossmayer je 4. siječ¬ 
nja 1861. napisao grofu Juliju Jankoviču: „Ja sam za savez s 
Ugarskom, ali samo kao bratski savez jednakih".'* 

Uskoro je Franjojosip donio Veljački patenlVojim su su¬ 
žene ovlasti zemaljskih sabora u habsburškim pokrajinama, 
osim u Ugarskoj i Hrvatskoj, u korist Carevinskog vijeća, koje 
je preraslo u dvodomni parlament i zajedničko zakonodavno 
tijelo za Austrijsko Carstvo. U Zagrebu se 15. travnja 1861. sa¬ 
stao Hrvatski sabor, koji je raspravljao o odnosu Hrvatske pre¬ 
ma Ugarskoj i Austriji. Ističući da trebamo „susjedom svojim" 
reći „liberi summus, et non partes adnexae" (slobodni smo, a 
ne pridružene strane), biskup Strossmayer je u Saboru 5. srp¬ 
nja 1861. kazao: „To, gospodo, po mom svetom osvjedočenju 
od nas čast i dostojanstvo naroda našega zahtieva, inače osta¬ 
dosmo kao i doslje pred sudom Ungarske i pred mnienjem Eu- 

^ Pozor, 36/11, Zagreb, 13. veljače 1861. 

^ Citirano prema: TOMLJANOVICH, William Brooks, Biskup 
Josip Juraj Strossmajer: nacionalizam i moderni katolicizam u Hrvatskoj, 
Zagreb, 2001,103. 

rope tudja prikrpina“d Većina zastupnika okupljenih oko đa¬ 
kovačkoga biskupa, uglavnom bivših iliraca, glasovanjem je 
prihvatila prijedlog Osrednjega odbora da Trojedna kraljevi¬ 
na, s obzirom na činjenicu da je stari ugarsko-hrvatski staleš- 
ki savez prestao vrijediti u ratu 1848/49, može stupiti u novi 
savez s Ugarskom, ali tek nakon što se ujedine sve hrvatske ze¬ 
mlje i pod uvjetom da Mađari priznaju hrvatsku „neodvisnost i 
samostalnost", uz dodatak da samouprava u sudstvu, školstvu, 
unutarnjoj upravi i vjerskim poslovima ne može biti predmet 
pregovora o novome hrvatsko-mađarskom savezu. To je bio sa¬ 
borski članak 42, koji je dobio i vladarevu potvrdu pa je stupio 
na snagu kao zakonski propis. 

Na temelju prijedloga Osrednjega odbora, koji je odra¬ 
žavao stajališta ljudi koji su oblikovali i dijelili svjetonazor lista 
Pozor, formulirana je politika Narodno-liberalne stranke koja 
je počivala na ilirskom narodnjaštvu iz vremena prije 1848. i 
u kojoj se osobito isticao biskup Strossmayer kao duhovni i 
moralni autoritet. U vodstvu stranke važni su bili i ljudi po¬ 
put Franje Račkoga, Ivana Vončine, Ivana Kukuljeviča, Ivana 
Mažuraniča, Matije Mrazoviča, Ivana Perkovca, Josipa Miška- 
toviča, Slavoljuba Vrbančiča, Maksa Priče i dr. Bilo je to vrije¬ 
me kada se većina političara u Ugarskom saboru, pozivajući se 
na političku tradiciju i dosege revolucionarnih gibanja 1848, 
izjašnjavala za samostalnost zemalja ugarske krune kao politič¬ 
ke cjeline pod mađarskim vodstvom unutar Habsburške Mo¬ 
narhije. Budući da je Hrvatski sabor naglasio hrvatsku držav¬ 
nost i odbio poslati zastupnike u Carevinsko viječe (Reichsrat) 

^ Pozor, 156/11, Zagreb, 10. srpnja 1861. Strossmayerov govor objavljen 
je i kao posebno izdanje pod naslovom Govor ob odnošajih Trojedne 
kraljevineprama kraljevini Ugarskoj dne S. srpnja 1861, Zagreb, 1861. 

s obrazloženjem da to tijelo nije nastalo ustavnim putem, vla¬ 
dar je u jesen 1861. raspustio Sabor. Sljedećih je godina Hr¬ 
vatska dvorska kancelarija osigurala Hrvatskoj i banu Sokčevi- 
ću neposrednu vezu s bečkim dvorom, a Franjo Josip odustao 
je od tumačenja da su Mađari pobunom protiv bečkog dvora 
1848. zauvijek „proigrali“ svoja ustavna prava. Pod njegovim 
pritiskom novi je Hrvatski sabor 1865. napustio načelo da je 
ujedinjenje hrvatskih zemalja preduvjet za uređivanje hrvat- 
sko-mađarskih odnosa, a Ugarski sabor morao je uvažiti hrvat¬ 
ski zakonski članak 42. iz 1861. godine. 

Iako su se hrvatski unionisti, nastavljači mađaronske po¬ 
litike iz vremena Hrvatskoga narodnoga preporoda, tih godi¬ 
na najviše zauzimali za priklanjanje Ugarskoj, pri čemu se ni oni 
nisu sasvim odricali hrvatske zasebnosti, osnovni ton hrvatsko- 
mađarskom približavanju dao je uskoro biskup Strossmayer, koji 
je još 15. prosinca 1861. pisao Račkom da „u sadašnjih okolno- 
stih ne ima spasa, no držati se čvrsto Madžara" koji „dobro ćute, 
koliki bi za njih udarac bio, da naša zemlja u Reichsrath pođe".^ 
Stoga je na sjednici Hrvatskoga sabora 11. ožujka 1866. izabran 
kraljevinski odbor za pregovore s Mađarima. Članovi odbora 
bili su: Josip Juraj Strossmaper, Franjo Rački, Matija Mrazovič, 
Dragutin Kušlan, Ivan Perkovac, Mirko Suhaj, Jovan Subotič, 
Makso Priča, Avelin Cepulič, Bartol Zmajič, Josip Vraniczany 
i Miho Klaič.^ Okupljeni članovi kraljevinskog odbora sastali 
su se 16. travnja 1866. na konstituirajučoj sjednici u Pešti. Za 
predsjednika odbora, na prijedlog riječkog velikog župana Bar- 

« KORS, I, Zagreb, 1928, 7. 

^ Hrvatski državni arhiv (dalje: HDA), Zagreb, Sabor kraljevine 
Hrvatske, Slavonije i Dalmacije, Opći spisi, kut. 128, br. 668, 701, 707 i 
709. 

tola Zmaića, izabran je upravo biskup Strossmaper, dok je za pe- 
rovođu (zapisničara), na Strossmayerov prijedlog, izabran Ivan 
Perkovac. Na drugoj sjednici kraljevinskog odbora u Pešti 17. 
travnja 1866. predsjednik Strossmaper priopćio je članovima 
odbora da ga je ugarski kraljevinski odbor obavijestio da je za 
svojega predsjednika izabrao grofa Antala Mailatha, a za pero- 
vodu Antala Csengeryja. Zaključeno je da se obojica predsjedni¬ 
ka, Strossmayer i Mailath, privatno dogovore kako bi najuspješ¬ 
nije mogli započeti s pregovorima. Podržana je Strossmayerova 
zamisao da se sva pitanja raspravljaju u pojedinačnim dogovori¬ 
ma medu članovima odborima i da se formalna sjednica održi 
kad se dogovore predložene odluke. Ujedno je prihvaćen njegov 
prijedlog da u privatnim dogovorima svatko govori kako zna i 
hoće, a da na formalnim sjednicama Mađari govore mađarskim 
i Hrvati hrvatskim jezikom. Odlučeno je također da se zapisnik 
usporedno vodi na mađarskom i hrvatskom jeziku te da predsje¬ 
datelj zajedničkih sjednica potpisuje oba zapisnika.* 

Hrvatski i ugarski kraljevinski odbor održali su 21. travnja 
1866. prvu formalnu zajedničku sjednicu u Pešti. Predsjednik 
ugarskoga odbora grof Mailath pozdravio je nazočne na mađar¬ 
skom, a odzdravio mu je predsjednik hrvatskoga odbora biskup 
Strossmayer na hrvatskome jeziku. Nakon što su međusobno 
izmijenili vjerodajnice, članovi obaju odbora izabrali su spora¬ 
zumno, na prijedlog biskupa Strossmayera, grofa Mailatha kao 
kraljevinskoga baruna i najstarijeg člana za predsjedatelja zajed¬ 
ničkih sjednica. Za perovođe (zapisničare) na zajedničkim sjed¬ 
nicama izabrani su perovođe dvaju odbora, Antal Csengery i 

* Saborski spisi sabora kraljevinah Dalmacije, Hrvatske i Slavonije od 
godine 1S65.-1867., Zagreb, 1900,241-242. 

Ivan Perkovac.^ Iako su se hrvatsko-mađarski pregovori odvija¬ 
li u sjeni pripremanja kompromisne nagodbe mađarskih prva¬ 
ka s vladarem, peštanski ilustrirani hst Vasdrnapi ujsdg posvetio 
je 6. svibnja 1866. posebnu pozornost biskupu Strossmaperu, 
vođi hrvatskoga izaslanstva.'” Dvomjesečni pregovori nisu bili 
laki jer su mađarski pregovarači ustrajavah na cjelovitosti zema¬ 
lja ugarske krune kao jedinstvene mađarske države, a Hrvatima 
su bili spremni prepustiti tek neznamu autonomiju. Oslanjaju- 
či se na hrvatsko državno pravo i zakonski članak 42. iz 1861, 
hrvatski su pregovarači tražili što širu autonomiju s obilježjima 
državnosti, a Strossmaper se borio i za Međimurje i Rijeku. Na¬ 
kon što je ugarski kraljevinski odbor ustrajao na svojem stanovi¬ 
štu da Ugarska ima „nedvojbeno pravo“ na Međimurje i Rijeku, 
a Strossmaper kao predsjednik hrvatskoga odbora izjavio da je 
Međimurje „još u 16. vieku na Hrvatsku spadalo“ i kazao kako 
„sama narav veže Rieku i Hrvatsku"", pregovori su obustavljeni, 
doduše ne samo zbog spora oko Međimurja i Rijeke nego i zbog 
izbijanja austrijsko-prusko-talijanskoga rata. 

Ratni slom prevlasti Habsburgovaca u Njemačkom save¬ 
zu i gubitak Venecije usmjerili su Franju Josipa prema koncep¬ 
ciji homogenije dvojne države koja bi zamijenila dotadašnju he¬ 
terogenu zajednicu zemalja i pokrajina u različitim statusima 
pod habsburškom krunom. Strossmayer je 1. kolovoza 1866. u 
pismu Račkom izrazio bojazan „da ne če Car poči putem dua¬ 
lizma" i upozorio na mogučnost „da Car Rijeku da Madžarom", 

’ HDA, Zagreb, Sabor kraljevine Hrvatske, Slavonije i Dalmacije, 
Kraljevinski odbor, kut. 189, br. 808. 

Vasdrnapi lijsdg, 18/XIII, Pest, 6. svibnja 1866. 

“ Saborski spisi sabora kraljevinah Dalmacije, Hrvatske i Slavonije od 
godine 1865.-1867., Zagreb, 1900,215-240. 

zamolivši ujedno Račkoga da „što može biti prije“ napiše opsež¬ 
niju raspravu o pravu Hrvatske na Rijeku.'^ Prema pisanju Na¬ 
rodnih novina od 18. prosinca 1866, Strossmayer je u Saboru ka¬ 
zao da nema „ni Hervata, ni Serbina, koji nebi pripravan bio, 
odsjeći si prije desnu ruku, nego dati da se Rieka odkine'V^ Po¬ 
sebno hrvatsko izaslanstvo otišlo je zatim u Beč i ondje 26. pro¬ 
sinca 1866. predalo Franji Josipu hrvatsku saborsku adresu. Bi¬ 
skup Strossmayer, voda izaslanstva, istaknuo je u pozdravnom 
govoru daje „teritorijalni i državni integritet trojedne kraljevine 
jasan postulat našega državnoga prava“, na što je vladar prilično 
hladno odgovorio kako če „adresu podvrći zreloj prosudbi i od¬ 
govoriti saboru".'^ 

Nakon što je prijedlog odbora 67-orice Ugarskoga sabo¬ 
ra o „zajedničkim poslovima" s Austrijom usklađen s vladarevim 
željama, imenovana je samostalna ugarska vlada na čelu s pre¬ 
mijerom Gyulom Andrassyjem i sklopljena Austrijsko-ugarska 
nagodba, a Franjo Josip je 8. lipnja 1867. na Budimu okrunjen 
za ugarskoga i hrvatskoga kralja. Utvrđeno je da „zemlje ugar¬ 
ske krune" i „ostale Nj. Veličanstva zemlje" kao dvije „odieljene 
i podpuno neodvisne stranke" tvore državnu zajednicu nazva¬ 
nu Austro-Ugarskom.'^ Hrvati su bili nezadovoljni pa je na sre¬ 
dišnjem trgu u Zagrebu još 16. prosinca 1866. otkriven spome¬ 
nik banu Jelačiču sa sabljom uperenom prema Dravi. Budući da 

KORS, I, Zagreb, 1928,35. 

Narodne Novine, 290/XXXII, Zagreb, 18. prosinca 1866. 

Die Zukunft, 296/III, Wien, 27. prosinca 1866. 

Zakonik članakah zakonskih od godine 1867. i 1868. na saboru 
ugarskom donesenih i previšjom sankcijom providjenih 10. Prosinca 
1868., u predmetu zajedničkih posalah tičučih se kraljevinah Hervatske i 
Slavonije i kraljevine Ugarske, Zagreb, 1868,14. 

je Trojedna kraljevina stoljećima imala poseban položaj unutar 
zemalja ugarske krune, bilo je potrebno, nakon Austrijsko-ugar- 
ske nagodbe, sklopiti Hrvatsko-ugarsku nagodbu kojom bi se 
uredili odnosi između Hrvata i Mađara u ugarskom dijelu Au- 
stro-Ugarske. Kako bi se provela nagodba s Hrvatskom po želji 
mađarskih prvaka, bečko je središte počelo vršiti pritisak na Hr¬ 
vatsku da prizna nagodbu Ugarske s dvorom i dualistički okvir. 
Strossmaper se našao u teškom položaju. Njemu je Franjo Jo¬ 
sip 29. travnja 1867. zapovjedio da bezuvjetno zastupa „pozna¬ 
ti madžarski program", zaprijetivši u protivnom poduzimanjem 
„prisilnih mjera" protiv biskupa. Strossmayer se odmah požalio 
Račkom: „Možete si misliti, što je na to poštena moja duša osi- 
čala i što su mi usta izustila. Ja nikom na svijetu za ljubav moje 
osvjedočenje ne mijenjam, a sili se dakako protiviti ne mogu".'^ 
Svladan na dvoru, Strossmaper se privremeno povukao iz aktiv¬ 
ne politike, a zatim je otišao u Francusku, odakle se ljeti 1867. 
vratio u domovinu. 

Nakon što je narodnjački Hrvatski sabor u svibnju 1867. 
raspušten, ban Sokčevič je podnio ostavku pa je banskim namje¬ 
snikom imenovan unionist Levin Rauch sa zadaćom da prove¬ 
de hrvatsko-mađarski sporazum. Potkraj 1867. održani su novi 
izbori za Hrvatski sabor. Zahvaljujući promijenjenim izbornim 
pravilima i pritisku vlasti, u Sabor su izabrana čak 52 unioni- 
stička i samo 14 narodnjačkih zastupnika. Unionistička većina 
u Hrvatskom saboru glasovala je za dualizam i „državno jedin¬ 
stvo" zemalja ugarske krune pa je Sabor na sjednici 30. siječnja 
1868. izabrao novi kraljevinski odbor od 12 članova, među koji¬ 
ma su većinom bile osobe odane banskom namjesniku Rauchu. 
Oni su otputovah u Peštu i nakon pregovora s mađarskim pred- 

“ KORS, I, Zagreb, 1928,45. 

stavnicima 24. srpnja 1868. utanačili Hrvatsko-ugarsku nagod¬ 
bu'^ koju su zatim prihvatili Hrvatski sabor u Zagrebu i Ugarski 
sabor u Pešti. Njome je Hrvatska sa Slavonijom, ali bez Dalma¬ 
cije i Rijeke koja je izdvojena u „posebno s ugarskom krunom 
spojeno tielo“, dobila usku pokrajinsku autonomiju s ovlastima 
u sudstvu, školstvu, unutarnjoj upravi i bogoštovlju, zadržav¬ 
ši samo formalna obilježja državnosti u sklopu zemalja ugarske 
krune ili ugarske polovice Austro-Ugarske. 

Hrvatsko-ugarskom nagodbom u Hrvatskoj su bili pot¬ 
puno zadovoljni samo unionisti. Narodnjaci i pravaši bili su vrlo 
nezadovoljni, dapače ogorčeni. Ukinuta je Hrvatska dvorska 
kancelarija u Beču i osnovana autonomna zemaljska vlada u Za¬ 
grebu, a unionist Levin Rauch ustoličen je za bana. „U Zagre¬ 
bu se želi sad pečat udariti na največu sramotu i štetu našega na¬ 
roda", pisao je Strossmayer Račkom 26. veljače 1869. godine.'* 
Uskoro su učestali zahtjevi za revizijom Hrvatsko-ugarske na¬ 
godbe pa je ban Rauch 1870. dao u Saboru izglasati zakon ko¬ 
jim se svaki otpor Nagodbi proglašava kaznenim djelom. Za to 
vrijeme ugarska je vlada isposlovala da Franjo Josip uz blago¬ 
slov Svete stolice poslije smrti Jurja Haulika imenuje za novoga 
zagrebačkog nadbiskupa temišvarskog župnika Jozsefa Miha- 
lovicsa koji je za rata u Ugarskoj 1848/49. služio kao dušobriž¬ 
nik u mađarskoj vojsci. Dok su unionističke novine tvrdile da 
je Mihalovics podrijetlom „Hrvat iz Slavonije gdje mu djedo¬ 
vi posjeda imadjahu"'^ Rački je 3. srpnja 1870. napisao Stro- 

Spisi odnoseći se na provedenje nagode izmedju kraljevine Ugarske te 
kraljevina Hrvatske, Slavonije i Dalmacije godine 1868., Zagreb, 1868, 
95-117. 

KORS, 1, Zagreb, 1928,73. 

Sloga, 91/1, Zagreb, 6. kolovoza 1870. 


32 



ssmayeru: „Dakle doživismo sramotu, da nam se bivši hon- 
vedski feldpater nameće za nadbiskupa''.^ U međuvremenu su 
istaknuti narodnjaci Mrazović, Miškatović i Vončina optuži¬ 
li bana Raucha u listu Zatočnik u Vojnom Sisku za korupciju 
oko isušenja Lonjskog polja. Banje svu trojicu tužio krajiškom 
sudu u Petrinji, ali je sud početkom 1871. donio oslobadaju- 
ću presudu pa je Rauch podnio ostavku. Banom je postao Ko- 
loman Bedeković Komorski, dotadašnji ministar za Hrvatsku 
i Slavoniju u ugarskoj vladi, a na saborskim izborima u svibnju 
1871. većinu je dobila Narodna stranka. 

Budući da je Franjo Josip pod utjecajem njemačkoga uje¬ 
dinjenja početkom 1871. pristao na reviziju odnosa između 
zemalja češke krune i ostalih habsburških pokrajina u austrij¬ 
skoj polovici Austro-Ugarske, u Zagrebu je Narodna stranka 
20. rujna 1871. uproglasu svojim „izbornikom i biračem" osu¬ 
dila Hrvatsko-ugarsku nagodbu i izjavila da je „narod ove kra¬ 
ljevine" odlučio „slobodno i samostalno živjeti".^' Eugen Kva- 
ternik, suradnik Ante Starčeviča iz Stranke prava, podigao je 
7. listopada 1871. u okolici Rakovice pokraj Slunja bunu pro¬ 
tiv „švabsko-magjarskoga" gospodstva, ah su „naši petrolej- 
ci, uzgojeni madžaronskom vladom", kako se izrazio Rački u 
pismu Strossmayeru, za tri dana rastjerani. U Pragu je Češki 
sabor 10. listopada 1871. donio Fundamentalne članke o za¬ 
jedničkim poslovima Češkoga kraljevstva s Austrijom na te¬ 
melju Austro-ugarske nagodbe, ah je vladar zbog njemačkih 
prosvjeda i mađarskoga otpora ubrzo odustao od sporazuma 
s Česima. Hrvatski sabor je početkom 1872. raspušten, a ban 
Bedeković dao je ostavku pa je banskim namjesnikom imeno- 

“ KORS, I, Zagreb, 1928,104. 

Obzor, 48/1, Zagreb, 27. rujna 1871. 

van bivši ilirac Antun Vakanović. Na novim izborima u svib¬ 
nju 1872, unatoč pritisku vlade koja je tražila od činovnika da 
se pismeno obvežu kako če glasovati za unioniste i optužbama 
za veleizdajničko djelovanje narodnjaka, opet je najviše glaso¬ 
va dobila Narodna stranka, ali je večina mjesta u Saboru ipak 
pripala unionistima (zahvaljujuči svjetovnim i crkvenim veli¬ 
kodostojnicima koje nije birao narod, nego su ih vlasti poziva¬ 
le na zasjedanja). Narodnjaci su tada prihvatili Hrvatsko-ugar- 
sku nagodbu, ali uz uvjet da se ona revidira, a podupro ih je i 
dio umjerenih unionista.^^ 

Hrvatski sabor je več 9. srpnja 1872. izabrao kraljevin- 
ski odbor za pregovore o reviziji Hrvatsko-ugarske nagodbe, 
koji se sastojao od šest narodnjaka (Antun Jakič, Nikola Kre- 
stič, Ivan Mažuranič, Matija Mrazovič, Josip Juraj Strossmayer, 
Ivan Vončina) i šest unionista (Petar Horvat, Miroslav Kra- 
Ijevič, Svetozar Kuševič, Gustav Prandau, Makso Priča, Jovan 
Zivkovič).^^ Mađarima se nije žurilo oko pregovora s Hrvati¬ 
ma pa je zagrebački Obzor tek 5. ožujka 1873. donio vijest da 
je ugarski kraljevinski odbor napokon započeo s radom. Tih 
dana se i Strossmayer vratio iz Rima u Đakovo i to preko Beča 
i Pečuha, gdje mu „surovi bečari magjarski" nisu dali „mirno 
prenočiti“, kako je 7. ožujka 1873. prenio Obzor, priredivši mu 
nočnu „mačju deraču“ (Katzenmusik).^'* Nakon višemjeseč- 
nih pregovora s Mađarima došlo je tek do djelomične revizije 
Nagodbe. Ukinut je godišnji paušal od 2,2 milijuna forinti iz 

CILIGA, Vera, Slom politike Narodne stranke (1865-1880), Zagreb, 
1970,129. 

PERIĆ, Ivo, Hrvatski državni sabor 1848.-2000, II, Zagreb, 2000, 

Obzor, 53-55/III, Zagreb, 5-7. ožujka 1873. 

zajedničkog proračuna kao pokriče troškova za obavljanje hr¬ 
vatskih autonomnih poslova. Umjesto njega, Hrvatska je u za¬ 
jedničku blagajnu ubuduče uplačivala 55% svojih prihoda, a 
preostalih 45% zadržavala za vlastite potrebe. Hrvatski prego¬ 
varači nisu mogli izboriti veču samostalnost u odnosu prema 
Ugarskoj pa se razočarani Strossmaper povukao iz Pešte u lječi¬ 
lište Rogatec, razmišljajuči neko vrijeme i o potpunom povla¬ 
čenju iz javnoga života i kupovini otočiča Lokruma kraj Du¬ 
brovnika. Kad mu je Ivan Mažuranič, koji je uskoro imenovan 
banom, telegrafirao daje revizija Nagodbe „perfektuirana", bi¬ 
skup je samo kratko odgovorio: „Bog blagoslovio".^^ 


“ KORS, I, Zagreb, 1928,227. 

Lukas o Strossmayeni 

Stjepan Damjanović 


Godine 1924. veliki je hrvatski umjetnik Ivan Meštrović zavr¬ 
šio svoj kip Josipa Jurja Strossmayera, a odlukom zagrebačkih 
gradskih vlasti kip je 1926. postavljen na mjesto na kojem i da¬ 
nas stoji, na zagrebačkom Strossmaperovu trgu između zgrade 
Hrvatske akademije znanosti i umjetnosti i zgrade Akademijine 
čitaonice. Odbor Matice hrvatske zadužio je svojega potpred¬ 
sjednika Filipa Lukasa da napiše spomen-spis u kojem če se osvr¬ 
nuti na ulogu đakovačkoga biskupa u hrvatskoj povijesti. Lukas 
je to i učinio i Matica je spomen-spis otisnula kao svoje izvan¬ 
redno izdanje te 1926. godine. Pisac u uvodnoj bilješci kaže da 
je posao prihvatio iako je rok bio kratak jer je želio i sam prouči¬ 
ti „život i rad velikoga čovjeka" i želio je da Matica prilikom po¬ 
dizanja spomenika ne izostane jer ona „nije nikakovu narodnu 
žalost i veselje propustila". Svoj spomen-spis Lukas je naslovio 
Strossmajer i hrvatstvo, očigledno držeči da je o tome potrebno 
govoriti i da je dobro da o toj temi piše potpredsjednik Matice 
hrvatske. 

Rad počinje navodom iz Rankea, koji kaže: „U samim 
narodima se ogledava historija čovječanstva", a zatim na uvod¬ 
nim stranicama Lukas govori o silama koje oblikuju svako traj¬ 
nije ljudsko djelo („koje stoje uz kohjevku svakoga trajnijega 
ljudskoga djela"). Te su tri sile: pojedinci stvaraoci, društvo ili 
zajednica i misao. 

Lukas tvrdi kako povijest iznosi pred nas velika imena, a 
ostale spominje kao biološku činjenicu, kao broj ili, kako kaže 

Filip Lukas, predsjednik Matice hrvatske 1928-1945. 


Lukas, „kao odzivnu prostornu sredinu djelovanja velikih lju¬ 
di". Ipak, kaže autor, iako pojedinac, a ne skupina proizvodi 
misao, razvoj nije moguć izvan društva i zato pojedinčeva dje¬ 
la nisu samo njegova. Povijesne osobe stvaraju kulturna djela ili 
već stvorena čuvaju i usavršavaju. Vezane su uz svoje doba i dola¬ 
skom novih naraštaja najčešće gube na aktualnosti, iako neke od 
njih dugo žive u sjećanju i ostaju putokaz za velike i male ljude. 
Općeljudska je tragika da velike ideje stvorene za dobro čovje¬ 
čanstva poslije nerijetko postanu svrha samima sebi. 

U tako naznačenim okvirima Lukas je analizirao život i 
djelo Josipa Jurja Strossmayera, a prije same analize odmah re¬ 
kao što je našao proučavajući taj život. Vidio je da „u njegovu 
(tj. Biskupovu, op. a.) stvaranju dolaze do izražaja duh i težnje 
hrvatskoga naroda, historijom i tradicijom u sadašnjost prenese¬ 
ne", tu su i suvremene tendencije te velike ideje drugih ljudi, kod 
kuće i u svijetu stvorene. Osobito pak Lukas naglašava da je Bi¬ 
skup sve što je primio preobrazio i svemu dao svoj biljeg. 

Strossmaper je po očevoj liniji germanskoga podrijeda, ali 
on je bio već četvrti potomak njemačkoga doseljenika, u obite¬ 
lji u koju su beziznimno stizale hrvatske djevojke pa se u vrijeme 
Biskupova rođenja u njoj više nije njemački govorilo. Lukas drži 
da je Biskupovo energično, ustrajno i neslomljivo kretanje pre¬ 
ma zacrtanim ciljevima nasljeđe koje su mu ostavili germanski 
preci, a majčina mu je loza ostavila „dobrotu, romantični ideali¬ 
zam, osjećajnost, gostoprimstvo i darežljivost". 

Posve ukratko opisujući Strossmayerovo školovanje Lu¬ 
kas spominje izjavu predsjednika ispitne komisije u Pešti, koji 
je za Josipa Jurja rekao „ili če biti prvi heretik ovoga vijeka, ili 
če biti najjači stup katoličke crkve". U sljedećem odjeljku pozor¬ 
nost usmjerava na Strossmayerovo kršćanstvo hoteći upozoriti 

na ono što je Biskupa nosilo, a što su proučavatelji i ocjenitelji 
njegova života i djela nerijetko ispuštali iz vida. „On je u svim 
svojim kulturnim djelima, svjetovnim kao i vjerskim, evanđelje 
kao najveću knjigu mudrosti, a Boga kao izvor mudrosti i istine 
prikazivao!' Utvrđujući tu istinu, Lukas je ne ocjenjuje, nego nas 
poziva da je uočimo jer inače nećemo dobro vidjeti ono što je Bi¬ 
skup govorio i činio. Lukas takav Biskupov stav ocjenjuje kao 
čvrstu vezu s hrvatskom tradicijom, s onom tradicijom iz koje 
je niknuo ushit hrvatskih hodočasnika, ushit koji je i Dante pri¬ 
mijetio i uzeo ga kao osobitu viziju u svome Raju, s tradicijom 
zbog koje je hrvatski narod prozvan „predziđem kršćanstva" i 
iz kojega je niknula rečenica: Za krst časni i slobodu zlatnu. Da 
je to Lukasovo povezivanje opravdano, da izlazi iz onoga što je 
Biskup uistinu govorio i pisao, a ne iz kakvih Lukasovih dnev- 
nopolitičkih potreba, uvjeravamo se tako što čitamo misli sama 
Strossmayera koje nam Lukas podastire. Prvo one napisane i iz¬ 
govorene 1874. prigodom otvaranja modernoga Zagrebačkoga 
sveučilišta, kada je Biskup poručio: „Duša mladića, da darove 
istine i znanja primiti može, mora biti skroz kršćanska... Kršćan¬ 
stvo je naš narod od kolijevke njegove u ovim zemljama njego¬ 
valo, s njime se u muževno doba sa slavom i veličinom pobratilo, 
te mu je i danas pri preporodu njegova vjera, drug i dobrotvor. 
Povijest svih vremena i naroda nas uči, da oslabljenjem svete vje¬ 
re, slabe ujedno i značajevi ljudi i naroda!' Slično je govorio i pri 
utemeljenju Akademije trudeći se dokazati da „među svetom 
vjerom i među znanosti i umjetnosti nema na svijetu nikakovih 
opreka. Pa ako opreke kadšto i budu, nije ih narav stvari porodi¬ 
la, nego strast, slabost i zanešenost ljudska." Uostalom, njegov je 
životni program zgusnut u izreci: Sve za vjeru i domovinu! 

Lukas dalje pokušava pokazati da Strossmayerova vjera ni¬ 
kada ne prelazi u fanatizam i kako se on dosljedno drži one ču- 

vene In necesariis unitas in omnibus caritas (U nužnim stvarima 
potrebno je jedinstvo, a u svemu ljubav) i odnosi se vrlo pažljivo 
prema ljudima druge vjere. 

Lukas mu osobito upisuje u dobro što svoje vjersko osvje¬ 
dočenje nije nikada koristio da bi i dalje „drobio" ionako iscjep- 
kan narod, jer takvo bi ga cjepkanje onesposobilo za tešku bor¬ 
bu u kojoj se našao. 

Političke ideje Strossmaperove i njegovo političko po¬ 
stupanje izazivali su sve do naših dana suprotne reakcije pa 
nije čudo što im je Lukas posvetio največu pozornost. Počinje 
s 1848. godinom kada se Strossmayer nalazi u bečkom Augu- 
stineumu (Lukas sasvim ispravno piše: Augustinej), u kojem 
se upoznao s Palackim i Riegerom i prihvatio ideju federalno¬ 
ga ustroja Monarhije. Europu je snažno zahvatila ideja nacional¬ 
ne države pa narodi nisu više zadovoljni da im se dopusti na nji¬ 
hovim jezicima stvarati književnost, nego žele živjeti po svojim 
zakonima i živomim oblicima koje sami drže primjerenima, od¬ 
nosno da budu svoji gospodari. Nacionalna je ideja ugrozila sta¬ 
ri svijet u kojemu su bili važni staleži i države. Francuska je re¬ 
volucija stvorila francusku nacionalnu državu i potaknula druge 
svojim primjerom. Osloboditeljska ideja pomalo se izokreče pa 
borci za vlastitu postaju ugnjetavači tuđe slobode. 

Lukas položaj Hrvata (i Srba) 1848. ocjenjuje tragičnim 
jer se nisu našli na strani ideje slobode, a to se dogodilo zahvalju- 
juči Mađarima koji su nas sebičnom i kratkovidnom politikom 
gurnuli na stranu na kojoj nismo smjeli biti. U vrijeme dakle 
snažnoga apsolutizma i nasilne germanizacije stupa Strossmayer 
na đakovačku biskupsku stolicu (1850). On 1859. postaje čla¬ 
nom Državnoga savjeta i na sjednicama toga tijela, drži Lukas, 
sazreli su njegovi pogledi na Hrvatsku, na južne Slavene i držav- 

no uređenje. Na mađarski stav đa u Ugarskoj nema drugih na¬ 
roda osim Ugara, Strossmayer odgovara pozivanjem na nače¬ 
lo jednakih dužnosti i jednakih prava {Gleiche Pflichten, gleiche 
Lasten) i tako počinje povijest njegovih sukoba s Mađarima. 

Zalagao se za federalističko uređenje Monarhije, a kako se 
u polemikama oko uređenja stalno spominjalo historijsko pra¬ 
vo zemlje, Strossmaper se potrudio proučiti i onda iznositi svoje 
dokaze o historijskom državnom pravu Hrvatske i bio je „obim 
nogama na tlu hrvatskoga državnoga prava“. Najsnažnije je te 
misli izrazio u polemici s Borellijem, predstavnikom Dalmacije 
u Državnom savjetu, koji je poricao pravo Hrvatske na Dalma¬ 
ciju. Lukas navodi najzanimljivije tvrdnje Biskupove i to dosta 
opsežno, a temeljna je ta da slavenski živalj u Dalmaciji uvijek za 
sebe kaže: Ja sam Hrvat i hrvatskim govorim. Biskupovi su sta¬ 
vovi imali odjeka posvuda gdje su Hrvati živjeli, i kod običnoga 
svijeta, ali je još važnije to da su pripadnici inteligencije u teksto¬ 
vima i u govorima slijedili Strossmayerove govore i tako se su¬ 
protstavljali talijanizaciji u Dalmaciji. 

Kada je banom imenovan Josip Sokčevič, sazvao je ban¬ 
sku konferenciju i na njoj je sudjelovao i Strossmayer te bio iza¬ 
bran u deputaciju kralju koja je tražila da se hrvatski jezik uvede 
u sve urede i da se Dalmacija i kvarnerski otoci sjedine s maticom 
zemljom. Dalmatinski talijanaši omeli su ostvarenje toga cilja, a 
Strossmayer se višeput obrušio na centralizaciju jer je u njoj vidio 
premoč i gospodstvo jedne narodnosti nad drugom i zvao ju je 
„sužanjstvo neprivilegovanih". 

Lukas naravno nije mogao ni htio zaobiči razlike izme¬ 
đu Starčeviča i Strossmayera i ovako ih je sažeo: „Dr. Ante Star- 
čevič je udario temelje svojoj stranci na osnovi državnoga pra¬ 
va, legitimiteta i ekskluzivnog hrvatskog nacionalizma, dok je 

Strossmayer državno pravo htio dovesti u saglasnost s općim 
narodnim principom i prirodnim pravom. Strossmaper je tako 
narodnom i prirodnom pravu predložio državno pravo, vode¬ 
ći raćuna o novim prilikama u zemlji, dok je Starćević na osno¬ 
vi legitimiteta obrnuto radio.“ Lukas tvrdi da se Strossmayeru ći- 
nilo preuskim pozivanje jedino na pisana prava i zato je ukljućio 
slavenske realitete od Triglava do Crnoga mora „hoteći ih ujedi¬ 
niti u jednu veliku zajednicu, i dajući svakoj svu moguću neza¬ 
visnost i slobodu". 

Lukas pokazuje opisujući Strossmayerovo djelovanje i nje¬ 
gove privatne odnose (raskid sa Sundećićem) da Biskup nikada 
nije htio oslabiti ili zabaciti hrvatsko državno pravo. No slablje¬ 
nje Austrije sve je više vodilo prema dualističkom uređenju Mo¬ 
narhije pa je u Beču dualističko uređenje već bilo zapravo pri¬ 
hvaćeno kada je onamo stiglo izaslanstvo Hrvatskoga sabora 
1866. pod Strossmayerovim vodstvom da zahtijeva da se i hrvat¬ 
ski stavovi uzmu u obzir. Izaslanstvo je bilo nemilostivo primlje¬ 
no, Sabor raspušten, a Biskup je bio osobno pozvan i tražili su 
od njega da se zalaže za novo uređenje Monarhije. On odgova¬ 
ra da mu to ne dopušta savjest i prihvaća da na neko vrijeme ode 
izvan zemlje (u Pariz). Lukas komentira: „Time, što se uklonio 
s političke pozornice političkih događaja, ako i nije učinio nika¬ 
kvo herojsko djelo, nije Strossmayer ipak okaljao ideju i čast svo¬ 
je ličnosti..!' 

Te godine (1926), kada je Lukas pisao svoj tekst, objavio je 
Đuro Surmin dokument koji je Strossmayer sastavio 1874. i koji 
je trebao poslužiti kao osnovica za uređenje države južnih Sla¬ 
vena. Lukas navodi dijelove toga spisa i najvažnijim mu se čini 
ovo: „Da u međusobnim odnošajima imadu državna samostal¬ 
nost i samoupravna prava pojedinih zemalja ostati posve nepo- 
vrijeđena i u potpunoj slobodnoj volji onoga dijela, koji tu sa- 

Godine 1926. postavljenje Meštrovićev kip Josipa Jurja Strossmayera na trg sjužne strane palače HAZU-a 


mostalnost i ta prava uživa.“ Lukas kaže da te riječi pokazuju da 
su Biskupove težnje bile u skladu s težnjama hrvatskoga naro¬ 
da. U vezi s tim postavlja se pitanje zašto je najvažnijoj znanstve¬ 
noj hrvatskoj ustanovi dao jugoslavensko ime, što su mu mno¬ 
gi zamjerali. Lukas u Strossmayerovoj jugoslavenskoj ideji vidi 
produžetak ilirske ideje, ono je za Biskupa kulturni pojam, a ne 
državnopravni. 

„On je htio pod tim zajedničkim imenom okupiti u zajed¬ 
nicu južne Slavene, ne zato, da narodne realnosti njime ukloni, 
več da pod zajedničkim imenom ukloni nadbijanje i međusob¬ 
no trvenje, te im tako omoguči saradnju i intenzivnije kulturno 
stvaranje u zajednici“ - kaže Lukas i nastavlja da ni u tome Bi¬ 
skup nije uspio jer je postalo jasno „da jugoslavenski narod ne 
postoji ni kao historijski pojam, ni kao kulturno-socijalna sku¬ 
pina". Akademija nije u tom smjeru ništa promijenila jer se ni¬ 
šta i nije moglo promijeniti, jer nije bilo zajedničke jugoslaven- 

ske povijesti i svaki je narod radio u smjeru svojih potreba. Lukas 
navodi dokaze da Biskup nije namjeravao narodna imena ukla¬ 
njati i u mnogo navrata za sebe kaže daje Hrvat. Kulturno i mo¬ 
ralno zajedništvo držao je nužnim za obranu od moćnih. U pre¬ 
pisci i razgovorima s moćnicima tadašnjega svijeta (Gladstone, 
papa Lav XIII, Leger, Wendel, Watson...) izjašnjava se kao Hr¬ 
vat i oni ga, kaže Lukas, doživljavaju kao sina hrvatskoga naroda. 
No i kada svega toga ne bi bilo, analiza njegova bića pokazuje da 
je on „zapadan univerzalan ćovjek, kršćanskom kulturom i prav¬ 
dom zadojen, humanizmom i pravdom oplemenjen, a idejama 
narodnog principa, u svijet unesenog revolucijom, prekaljen". 

Lukas u Strossmayerovu romantizmu, idealizmu, vidi ćo- 
vjeka „koji sve dobro gleda i dobru se nada", a to su, kaže autor, 
tipićne osobine našega naroda. Poziva u pomoć velikoga škot¬ 
skoga pisca Seatona Watsona, koji je za Strossmapera rekao „za¬ 
nesen kao dijete, a bistar i shvatljiv kao genij". 

Ipak, ako je jugoslavenskim imenom Biskup htio izraziti 
samo kulturni pojam, postavlja se pitanje kako se on zapravo od¬ 
nosio prema ideji narodnoga jedinstva. Sam je Lukas držao da 
je nacija ideja i izvjesna organizacija kulture i ona ne podliježe 
onim vanjskim silama koje utjeću na državu. Pozivao se na Re- 
nana, koji je rekao: „Narod moj je onaj, koga ja svojim smatram 
i za koga sam spreman žrtve ućiniti." Lukas drži da Strossmayer 
i Raćki nisu bili posve naćistu s pojmom naroda i narodnoga je¬ 
dinstva, kao što je slućaj s mnogima u njihovo vrijeme i spomi¬ 
nje kako su ozbiljni povjesnićari i kulturolozi Slavene držali jed¬ 
nim narodom. Strossmayer voli sve Slavene i nejednom reagira 
kada se u Katolićkoj crkvi ne nastupa s razumijevanjem prema 
Rusiji. Tako je pisao u Rim papi da bi kršćanski narodi mora¬ 
li hvaliti Rusiju što oslobađa kršćane od Turaka, a ne pisati pro¬ 
tiv nje. Lukas spominje i telegram koji je Strossmayer poslao u 

Kijev u povodu 900. obljetnice pokrštavanja Rusije, zbog čega je 
nastala tzv. bjelovarska afera jer je kralj Biskupa oštro prekorio, 
ali mu je ovaj dostojanstveno i hrabro odgovorio: „Veličanstvo, 
moja je savjest čistal' Završavajuči dio o narodnom jedinstvu, 
Lukas tvrdi da bi se Strossmayer sigurno radovao utemeljenju 
jugoslavenske države, ali da bi ga „u dno duše boljelo, da je vi¬ 
dio, kako je njegov hrvatski narod (...) izložen teškim kušnjama 
i zapostavljanju*. 

Kao i mnogi drugi, i Lukas najviše drži do Biskupovih re¬ 
zultata na polju prosvjete. „To nije spomenik brončani, izgrađen 
u vremenu i izložen udarima vremena; več je to spomenik po¬ 
dignut u najvišim naukovnim zavodima i u mnoštvu drugih ni¬ 
žih, a k tomu nevidljiv, izgrađen u duši i srcu svih Hrvata i ostale 
slavenske braće na jugu i svih kulturnih ljudi uopće. Taj spome¬ 
nik prelazi prostor i vrijeme, te se poput vječne istine prenosi iz 
naraštaja u naraštaj i postaje trajan i neumro kao ljudski životi* 
Naravno, autor govori o Akademiji i Sveučihštu i uopće Bisku¬ 
povim nastojanjima kako bi i Hrvati u društvu drugih naroda 
davali svoj skroman prinos općem napretku; „da Hrvatska po¬ 
stane Toskana, a Zagreb Firenza**, tako je Biskup govorio i radio. 

Povijest, kaže Lukas, ne cijeni političke lakaje, nego požr¬ 
tvovne rodoljube, ona ne cijeni umjemike koji su podilazili uku¬ 
sima vremena, nego one koji su stvarali trajne vrijednosti. No 
ona je i nepravedna jer šutke prelazi preko napora milijuna ne 
spominjući im ni imena. Ona pamti samo imena velikih i jakih 
ljudi. Strossmayer je bio skromna podrijetla, ali aristokrat duha, 
i slijedeći objektivan i pravedan sud povijesti ubrajaju ga Hrva¬ 
ti u svoju elitu. 

Tekst završava ovako: „Za nas je on velik, jer je sve intelek¬ 
tualne napore i političke želje svoga naroda slijedio, i nikada im 


45 


se nije iznevjerio; on je za nas velik, jer je svojom liberalnošću, ši¬ 
rokom koncepcijom i dalekim pogledima na Vatikanskom sabo¬ 
ru legitimirao svoj narod; on je za nas velik, jer ga je sav kultur¬ 
ni svijet velikim smatrao; on je za nas velik, jer je ne samo veliko 
htio, nego i veliko izveo." 

Lukasov tekst za nas koji živimo u prvim desetljećima 21. 
stoljeća može biti poućan u mnogome. Pokušajmo se zamisliti 
kakvi stereotipi prevladavaju o Strossmaperu i o Lukasu. Oće- 
kivali bismo da Lukas nesmiljeno kritizira Biskupa. Oni koji su 
stvarali stereotip nisu ćitali ni Strossmayera ni Lukasa, nisu pro- 
ućavali njihovo djelovanje. Istrgnute rećenice najćešće su služi¬ 
le za snaženje vlastitih politikantskih gledišta. Lukas nije tako 
ćinio, nije tražio i kritizirao ono iz Biskupova djelovanja s ćime 
se nije slagao, nego je istraživao koliko je to djelovanje u skladu s 
povijesnim težnjama hrvatskoga naroda. 

Zanimljivo je sada vidjeti što o tom Lukasu kaže hrvat¬ 
ski književnik Ivan Donćević na Matićinoj izvanrednoj skupšti¬ 
ni 15. srpnja 1945. Konstatirajući da su u svijetu i kod nas mno¬ 
gi bili nezadovoljni uspjesima radnika i seljaka u Rusiji i da se to 
osjetilo i u Matici hrvatskoj „kada su se tzv. aktualna pitanja o 
slobodi i pravdi, o državnoj samosvojnosti, o nacionalnoj samo¬ 
bitnosti, o kulturnoj samoniklosti itd. poistovetila jednostav¬ 
no sa šupljim frazama, kada su se programi i zadaci izvrnuli na 
glavu, onda se na estradu Matice hrvatske uspinje Filip Lukas sa 
svojom svojtom. Nerazborito bi bilo misliti da taj Filip Lukas 
već onda nije taćno i određeno znao što hoće. On je htio usta¬ 
še ili nešto slićno ustašama. Ne bi se moglo reći da je on djelovao 
sam za sebe, za svoj ćef i za svoju volju... On je bio samo debe¬ 
lim koncem vezan za Milu Starćevića, ovaj za Milu Budaka, ovaj 
za Antu Pavelića, a kraj špage držali su ipak Mussolini i Hitler". 
I tako se dalje nižu optužbe bez ikakve potrebe da se nešto ne 

samo kaže nego i pokaže i dokaže - posve drukčije no što je ra¬ 
dio taj užasni Lukas. Ono što je zanimljivo i, mislim, važno jest 
pitanje jesu li to samo razlike u javnom nastupu dva čovjeka ili je 
bitno pala opča razina javne riječi. I još važnije: što je s nama da¬ 
nas ? Živimo u vremenu kada se stalno govori o odgovornosti za 
javnu riječ, ali jesmo li u tome nadmašili svoje pretke, one koji su 
oblikovali hrvatski kulturni prostor prije sto godina? 

Ili samo češče i bučnije nudimo humanističke fraze i usput 
znatno češče pucamo u čovjeka, u onoga koji drukčije misli, a 
rjeđe se trudimo da misli i stavove koji su nam neprihvatljivi 
opovrgnemo uvjerljivim argumentima. 

